Five Brutal Rape And Murder Case In Gorakhpur, Rape Crime Unnao Rape Victim Dies - दुष्कर्म के बाद दरिंदगी: गोरखपुर में भी हुए थे उन्नाव जैसे 5 कांड, एक ने बेटी का सिर धड़ काटा , Slide 2 - Amar Ujala Hindi News Live
पहला केस: बेटी से दुष्कर्म, सिर-धड़ काटकर फेंका, कबूला जुर्म
गोला इलाके में वारदात के 21 दिन बाद हैवान पिता ने पुलिस के सामने जुर्म कबूला। घटना 27 जुलाई 2019 की रात की है। 13 साल पहले पहली पत्नी की मौत हो गई थी। चार साल पहले बड़ी बेटी की शादी कर दी थी। दो साल से छोटी बेटी से दुष्कर्म कर रहा था। बेटी लोकलाज के डर से चुपचाप पिता के जुल्म को सहती रही।
27 जुलाई को भी बेटी गांव स्थित अपने घर गई थी। रात में बाप ने उसे हवस का शिकार बनाया। विरोध करने पर हैवान बाप ने उसकी गला दबाकर हत्या कर दी। इसके बाद धारदार हथियार से बेटी के सिर व धड़ को अलग कर दिया। फिर मृत बेटी से दुष्कर्म करता रहा। आरोपी ने बताया कि गला दबाकर हत्या के बाद उसने खुद को बचाने के लिए सिर को धड़ से अलग कर दिया था।
उसे मालूम था कि घर से कुछ दूरी पर ही दो अलग-अलग थाना क्षेत्र की सीमा है और सिर-धड़ अलग-अलग पुलिस बरामद करेगी तो शिनाख्त ही नहीं हो पाएगी, उसकी जान भी बच जाएगी। मगर उसकी यह चालाकी काम नहीं आई। पुलिस के मुताबिक आरोपी शातिर है। पत्नी की मौत के बाद से ही वह बेटी पर गलत निगाह रखने लगा था। पुलिस आरोपी को सख्त सजा दिलाने की पैरवी करेगी।